Tässä ohjelmassa: -
Menin lääkäriin kuullakseni tulokset näytepalasta.
Minusta oli löydetty harvinainen, aggressiivinen syöpälaji.
Elinaikaa ei olisi paljon.
KÄÄNNEKOHTA Profeetallisesti puhuttuna
Tervetuloa. Tämänkertainen jakso muistuttaa, -
että Jumala on suurempi kuin pelkosi ja ongelmasi.
Jumalalla on vastaus kaikkeen. Mennään heti kertomukseemme.
Kukaan ei halua kuulla, että aikaa on vähän.
Merilee joutui kuulemaan juuri ne sanat koepalatulosten selvittyä.
Ne mullistivat hänen maailmansa.
Menin lääkäriin kuullakseni tulokset näytepalasta.
Minusta oli löydetty harvinainen, aggressiivinen syöpälaji. Aikaa ei ole.
Alavatsan kipu sai Merilee Kossin aavistamaan ongelmaa, -
mutta tilanteen vakavuus ylitti 67-vuotiaaan isoäidin epäilyt.
Oli löydetty kuolettava syöpä, joka oli leikattava.
Myös osa suolistoa poistettaisiin.
Se olisi tarkoittanut avannepussia loppuelämäksi.
Syöpä oli jo leviämässä, joten mitä kaikkea olisi pitänyt tehdäkään.
Diagnoosia pohtiessaan Merilee rukoili.
Kuulin Jumalan sanovan minulle, ettei minun pidä hyväksyä syöpää.
Ei sinulla kuulu olla syöpää.
Taistelet elämäsi puolesta. Tätä Hän toisti.
Toinen lääkäri suositteli rankkoja lääke- ja sädehoitoja.
Merilee tajusi, että hänen piti muuttaa ajatteluaan.
En sano, että minulla on syöpä, vaan että en hyväksy sitä.
Muutin sanastoani. Syöpä tai muukaan sairaus ei kuulu meille.
Hän toi meille vapauden ristillä.
Hän aikaansai muutoksen puhetavassani.
Hän toisti, että en saa hyväksyä syöpää, vaan minun pitää taistella.
Hoidot aloitettiin, mutta Merilee tarttui myös Raamatun lupauksiin.
Hän kiinnitti niitä seinilleen.
Tulostin paranemista ja rohkaisua lupaavia jakeita.
Monien rukoukset suojelivat minua, ja pidin kiinni Sanasta.
Esim. Matteus 19:26 sanoo: "...Jumalalle on kaikki mahdollista".
Rankkojen hoitojen aikana rukoilijoita oli ympäri maailmaa.
Pystyin tuskin kävelemään.
Olin niin heikko, että melkein vain makasin sohvalla.
Kun kipu oli kova, -
toistin Raamatun jakeita ääneen ja taistelin niiden toteutumiseksi.
Koin Jumalan kantavan tässä elämäni vaikeimmissa koettelemuksissa.
7 kuukauden pituista hoitojaksoa seurasi tarkistuspiste.
Lääkäri ei löytänyt kasvaimesta tai säteilytyksestä jälkeäkään.
Hän piti sitä käsittämättömänä, ennennäkemättömänä ihmeenä, -
jollaisen vain Jumala voi tehdä.
Sairaskertomusta näkemättä kukaan ei voisi aavistaa, mitä olen läpikäynyt.
Olin aivan innoissani. En kuvitellut kuulevani näitä sanoja.
Jumala puuttui tilanteeseen. Hän on uskollinen, ja Sana on elävä.
Viisi vuotta on kulunut, eikä syöpä ole uusiutunut.
Hän kesti uuvuttavat lääke- ja sädehoidot rukousten voimalla.
En olisi tässä ilman rukouksen voimaa ja Jumalan Sanaa, -
joka on elävä ja aktiivinen.
Älä koskaan luovu toivosta äläkä anna periksi.
Jeesus on uskollinen, Hän on todellinen.
Paranin täysin. Jumala on hyvä.
Tien avaaja, ihmeiden tekijä.
Jos olet epäillyt, tekeekö Jumala vielä ihmeitä, -
Merileen todistus on vastaus.
Seuraavaksi Simin puheenvuoro, joka taatusti nostaa mielialaasi.
Haluatko tietää Jumalan tahdon elämällesi?
Hänen tahtonsa on yksinkertainen. Hän haluaa, että kiität.
1. Tess. jae 5:18 kehottaa: "Kiittäkää kaikesta.
Tätä Jumala tahtoo teiltä, Kristuksen Jeesuksen omilta."
Koetko haasteita? Kiitä Häntä.
Hämmentääkö sinua jokin tuleva päätös? Kiitä Häntä.
Oletko köyhä? Kiitä siitä mitä sinulla on.
Jeesus ruokki tuhansia viidellä leivällä ja kahdella kalalla.
Muuta ei ollut, mutta Jeesus teki jotain aivan mullistavaa.
Hän otti sen vähän mitä oli. Ensimmäiseksi Hän kiitti.
Jumala sitten moninkertaisti sen. Kaikille riitti yllinkyllin.
Jumala haluaa samaa sinulle. Muuta ajatteluasi ja kiitä kaikesta.
"Tulkaa hänen porteilleen kiittäen, hänen esipihoilleen ylistystä laulaen."
Katkon jälkeen ylistyksen johtaja ja herätyspuhuja -
William McDowell kertoo mitä Jumala tekee hänen seurakunnassaan.
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Monet ovat vastoin tahtoaan kiinni riippuvuuksissa.
Ulospääsytie on olemassa.
"Herra on Henki, ja -
missä Herran Henki on, siellä on vapaus." (2. Kor. 3:17)
Ylistysmusiikista ei voi puhua ilman William McDowellia.
Laulu "Annan itseni" on suosittu seurakunnissa ympäri maailmaa.
Aiemmin ylistyksenjohtajana ja nyt pastorina -
hän näkee ihmeitä seurakunnassaan.
McDowell on kirjoittanut tapahtumista kirjassaan "It's Happening".
Hän keskusteli aiheesta Erica Linneyn haastattelemana.
Tervetuloa taas ohjelmaan.
Tällä kertaa et ole ylistysmuusikon vaan kirjan tekijän roolissa.
Ennen kuin puhumme kirjastasi "Sitä tapahtuu" -
mennään vuoteen 1998, jolloin luit Tommy Tenneyn kirjan "God Chasers"
Se sytytti sinussa innostuksen herätykseen.
Mikä sai sen aikaan?
Eräs pastori antoi minulle kirjan ja kehotti lukemaan.
Luin kaksi ensimmäistä lukua, joissa kerrottiin miten -
Herra tuli heidän keskelleen, kosketti, ja mitä siitä seurasi.
Halusin samaa. Halusin olla siellä, missä tällaista tapahtuu.
Asiasta tuli minulle tärkeä. Siitä tuli henkilökohtainen.
Sulkeuduin huoneeseeni ja sanoin Jumalalle, -
etten tule ulos ennen kuin kohtaan sinut.
En tiennyt mitä odottaa, mutta Herra kosketti.
Vuoden 1998 kokemus on ylläpitänyt rukoustani ja -
jatkan sitä nyt uuden sukupolven puolesta.
Olet rukoillut ja odottanut herätystä 20 vuotta.
Pidän siitä, että sanot sen olevan odottamisen arvoista.
Miten sinulla oli sitkeyttä rukoilla yli 20 vuotta, -
vaikka et nähnyt tuloksia.
En sanoisi niinkään. Olin nähnyt pilkahduksia.
Pilkahduskin Herralta riittää jatkamaan.
Kun sanoo Herralle "kyllä", jaksaminen tulee Häneltä.
Vasta kun herätystä alkoi tapahtua, tajusin aikaa kuluneen.
En ajatellut koskaan aikaa vaan Jumalaa.
Ylistyksen palkkio on Jumalan kohtaamisessa.
Olen koko ajan etsinyt Häntä, joka kerran löysi minut.
Mennään päivään 22.5.2016. Mitä seurakunnassasi silloin tapahtui?
Sitä ennen minun pitää kertoa vuodesta 2001.
Silloin keskustelin kerran erään henkilön kanssa.
Puhuimme siitä mitä koimme Jumalan haluavan tehdä sukupolvessamme ja -
maailmassa meidän elinaikanamme.
Puhuessamme tapahtui jotain epätavallista.
Ikäänkuin vauva olisi hypähtänyt sisälläni.
Se tuntui tietenkin oudolta, joten en maininnut siitä.
Henkilö jonka kanssa keskustelin kysyi kuitenkin, että tunsitko sen.
Mitä? Hän sanoi, että vauvasi hypähti juuri.
Se oli aivan uskomaton vahvistus.
Tällä on merkitystä 22.5.2016 kannalta.
Meillä oli silloin normaali kokous.
Kutsumme niitä virroiksi, koska Herra hallitsee niitä.
Tapahtumat etenivät normaalilla tavalla, -
mutta aistin, että Herra halusi tehdä jotain epätavallista.
En tiennyt mitä se oli.
Etsin Häntä ylistäessämme ja sanoin, että tee se mitä aiot.
Siinä istuessani ja kysellessäni mitä Hän haluaa, -
koin taas ikäänkuin vauva olisi liikahtanut sisälläni.
Kyyneleet silmissäni yritin nousta ylös kertoakseni siitä.
Silloin Caleb, yksi seurakunnan pastoreista, sanoi "se alkaa".
Itkeviä ihmisiä lähti juoksemaan kohti kirkon etuosaa.
Olimme siellä tuntikausia ja itkimme. Siitä alkoi Pyhän Hengen vuodatus.
Se alkoi kyynelistä. Herra on tehnyt paljon.
Alkuun vain itkimme, koska koimme Hänen läsnäolonsa.
On tapahtunut ihmeitä, paranemisia ja yliluonnollisia asioita.
Eniten kirjassasi minua kosketti kertomus prostituoidusta, -
jonka Herran henki veti kadulta kirkkoon. Kerro mitä tapahtui.
On hämmästyttävää ja uskomatonta, mitä Herra teki.
Hän sanoo, että Herra veti hänet rakennukseen.
Hän oli tulossa työkeikalta ja löysi itsensä kirkosta.
Nyt hän on yksi seurakunnan innokkaimmista ylistäjistä.
Ihmisten kokemat uskomattomat muutokset jättävät sanattomaksi.
Miten voisimme todella kokea, että Jumala on lähellä?
Meidän tulee tunnustaa, että tarvitsemme Häntä.
Tarve kohdata Hänet, epätoivo, kuuliaisuus, ylistys, rukous -
tai mikä tahansa tarve. Kirjassa on niistä enemmän.
Tulee olla riippuvainen Jumalasta.
Riippuvuus tuo Jumalan lähemmäksi, ja Hän voi silloin toimia meissä.
Ihmiset kaipaavat tällaista. Herätys on DNA:ssamme.
Mikä estää herätystä? Mikä estää henkilökohtaista uudistumistamme?
Mikä estää meitä uudistumasta päivittäin?
Jokainen tarvitsee sitä, mutta kaikki eivät halua.
Vaikka sanomme, että haluamme herätystä, -
asenteemme ei lopulta kuitenkaan ole sen mukainen.
Elämämme on kiireistä, emmekä huomaa mitä Jumala tekee.
Asetamme omat toiveemme Hänen tahtonsa edelle.
Omien tavoitteidemme ja näkymme tavoittelu musertaa meitä.
Nämä kaikki estävät meitä näkemästä, -
mitä Hän haluaa tehdä maailmassa ja omassa elämässämme.
Sanoisin, että esteenä on se, että emme syvenny.
Mitä toivoisit niiltä, jotka lukevat kirjasi?
Mitä haluaisit heidän saavan kirjasta?
Toivon, että kirja saisi lukijan sanomaan "haluan tätä".
Herran tahto on, että pyytäisimme sitä mitä Hän haluaa antaa.
Jos herätystä tapahtuu jossain, sitä voi tapahtua missä tahansa.
Kirjan tarkoitus ei ole kertoa herätyksestä Floridassa, -
että kaikki tulisivat sinne, -
vaan että herätystä tapahtuisi missä tahansa. - Kaikkialla.
William McDowell, kiitos.
On hienoa, että herätystä voi syntyä missä tahansa, -
eikä Jumala katso ihmiseen.
Vuosia sitten eräs Jumalan palvelija -
sai minua koskevan tiedonsanan. Se toteutui.
Hän kävi äskettäin radioasemallani Lontoossa ja -
kertoi asioita, joita vain Jumala tiesi.
Tapaamme hänet katkon jälkeen.
Jeesus vastasi: "Joka juo tätä vettä, sen tulee uudelleen jano, -
mutta joka juo minun antamaani vettä, -
ei enää koskaan ole janoissaan.
Siitä vedestä, jota minä annan, tulee hänessä lähde, -
joka kumpuaa ikuisen elämän vettä." (Joh. 4:13-14)
Profetian lahja on avannut vieraalleni pääsyn -
presidenttien, pääministerien ja kuuluisuuksien luokse.
Hän käyttää lahjaansa harkiten ja keskittyy muiden varustamiseen.
Häneltä on vastikään ilmestynyt kirja "Signature of a prophet".
Tervetuloa profeetta Francina Norman. - Kiitos kutsusta.
Viimeksi tapasimme Lontoossa, jossa olit konferenssissa.
Voin myös paljastaa, että useita vuosia sitten, kun olin -
paljon laihempi ja minulla oli hiuksiakin, -
olit palvelemassa ja profetoit minulle.
Sanoit mm., että olisin tekemässä tätä tv-ohjelmaa.
Se toteutui vuosia myöhemmin.
Siitä on kenties vuosi, kun olit radio-ohjelmassani.
Aloit taas profetoida, jolloin purskahdin itkuun.
Kun nyt kuulin tulostasi ajattelin, että Herra auta, että selviän tehtävästäni.
Kyllä selviät.
Puhutaan kirjastasi "Profeetan tunnusmerkit". Mistä ajatus tuli?
Se lähti profeetan viran yleisestä väärinymmärryksestä ja -käytöstä.
Halusin osoittaa Jumalan tarkoituksen, hänen määritelmän.
On sellaisia ihmisiä, jotka profetoivat -
ilman, että heillä on oikeaa profetiaa.
Jumalan periaatteet eivät toteudu, ja yhteys Häneen puuttuu.
He esiintyvät Jumalan profeettoina, mutta ovatkin ennustajia.
Tämä johtaa seuraavaan kysymykseen.
Sensaatiohakuisuus on saanut paljon kannattajia.
Heidän mukaansa profeettoja ja ihmeitä, niin kuin sinä sanot, -
ei ole enää, koska Jumala vaikeni ensimmäisen helluntain jälkeen.
Sinä sanot, että Jumala puhuu yhä profeettojensa kautta.
Selitys on Jeesuksen sanoissa "joka uskoo minuun, -
on tekevä sellaisia tekoja kuin minä teen, ja vielä suurempiakin".
Hän profetoi, paransi sairaita, ajoi ulos riivaajia, -
teki ihmeitä ja toi tiedon sanoja.
Hän sanoi, että teemme "suurempia tekoja", ei että emme tee.
Sitten Hän kehotti opetuslapsia menemään Yläsaliin, -
jossa he täyttyisivät Pyhällä Hengellä ja voimalla.
Pyhä Henki tulee teihin ja tekee työtään.
Työkaluja ovat merkit ja tunnusteot sekä ihmeet.
Mitä Hän teki, sitä mekin voimme tehdä.
Paavali sanoo "Hän antoi seurakunnalle sekä apostolit että -
profeetat ja evankeliumin julistajat, sekä paimenet että opettajat, -
varustaakseen kaikki seurakunnan jäsenet palvelutyöhön".
Koska virkoja on erilaisia, lahjojakin on erilaisia, ja -
niiden lisäksi on merkit, tunnusteot ja ihmeet.
Ennen kuin Kristus tuli elämääni, olin kovanahkainen nuori nainen.
Siksi ihmisten on vaikea uskoa, mitä olen nyt. Olen ihmeiden ihme.
Tiedän presidenttejä ja valtion päämiehiä, -
joille sinulla on ollut tiedon sanoja, jotka ovat toteutuneet.
Joukossa on myös yritysjohtajia, ylipäänsä tunnettuja henkilöitä.
Mikä yhteys tällä on siihen, -
että joku tietää olevansa profeetta tai että ei ole?
Tulee erottaa Raamatun sanan mukaan profetoivat -
profeetan viran saaneista.
Raamatussa sanotaan Saulista, että "Jumalan henki valtasi hänet, -
niin että hänkin joutui hurmoksiin ja liittyi heihin".
Hän profetoi. Kysyttiin onko hän profeetta.
Ei ollut, mutta saattoi profetoida.
Ihmisiä pitää opettaa kuulemaan Jumalan puhetta ja -
ymmärtämään eri virkojen tehtävät.
Minun kutsuni on toimia pastoreiden rinnalla.
Evankelistat tuovat ihmisiä Jumalan luo, apostolit levittävät Sanaa.
Kirjasi on siis tarkoitettu niille, jotka haluavat selvittää -
onko heillä profetoimisen armo- lahja, ja kuinka ottaa se käyttöön.
Miten sitten katsoja, jolla on nyt tarve kuulla Jumalan puhuvan ja -
joka haluaa olla varma, että Jumala puhuu eikä paholainen?
Joku voi tarvita neuvoa Herralta, kun oma lapsi on kuriton.
Joku on raihnainen ja kaipaa Jumalaa.
Voitko sanoa heille jotain ja ehkä tuoda valoa heidän tilanteeseensa?
Kirja sopii kaikille, joilla on halu kuulla Jumalan ääntä, -
mutta tahdon sanoa jotain niille, joita nyt todella koetellaan.
Ensiksikin tulee ymmärtää onko kyse jostain väliaikaisesta.
Jumala sanoo minulle, että on kyse kahdesta asiasta.
Hän puhuu koettelemusten kourissa oleville.
Puhun profeetallisesti toivonsa menettäneille, -
teille, joilla on perheessä ongelmia.
Jotkut ovat selkä seinää vastaan. Jotkut ovat luovuttamispisteessä.
Puhun myös henkeä vastaan, joka pyrkii lannistamaan.
Aina kun yrität jotain, se ei onnistu, -
vaan vihollinen tuntuu murskaavat sinut alleen.
Tämä ies murtuu Jeesuksen nimessä.
Puhun raha-asioille. Jumala tekee työtä avatakseen ovia.
Puhun parantumista. Jollakulla katsojalla on kasvain rinnassa.
Jumalan voimalla ja valtuutuksella käsken sitä häviämään.
Jeesuksen nimessä. Mahdoton muuttuu mahdolliseksi.
Sinulle äiti sanon, että tuhlaaja-lapsesi palaa kotiin.
Kiitos Francina Norman, että tulit ohjelmaan. - Kiitos kutsusta.
Jatkamme katkon jälkeen.
Olet tarkka siitä mitä syöt.
Oletko yhtä tarkka siitä, millä ruokit mieltäsi?
Ajattele sitä.
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Ohjelma-aikamme on loppumassa, mutta olemme aina verkossa.
Tavataan Facebookissa ja Instagramissa.
Pastori Peter Odera siunaa meitä laulullaan "Destiny".
Näkemiin ja Jumalan siunausta.
Siitä lähtien kun maailma luotiin ja päivästä jona synnyin -
taivas on kutsunut minua, kutsunut minua nimeltä.
Riippumatta siitä mitä olen tehnyt, huomisessa on toivo.
Kuulen miten taivas kutsuu. Taivas kutsuu minua nimeltä.
Entinen on mennyttä. Vaikka tein virheitä, - nyt on uusi päivä.
Riippumatta muiden puheista - tulevaisuudessa on toivo.
Jumalan avulla pysyn kutsumuksessani.
Minut on kutsuttu.
Jumala tarjoaa meille elämää yhteydessä Häneen.
Kuuletko taivaan kutsun? Kutsu on juuri sinulle.
Menneet ovat menneitä. Hän tekee uutta ja se kestää.
Kuuletko taivaan kutsun? Sinua kutsutaan nimeltä.
Entinen on mennyttä. - Vaikka teit virheitä - nyt on uusi päivä.
Riippumatta muiden puheista - tulevaisuudessa on toivo.
Jumalan avulla pysyt kutsumuksessasi.
Toteutat kutsumustasi.
Sanon uudestaan, että - entinen on mennyt.
Vaikka teit virheitä, - on tullut uusi päivä.
Riippumatta muiden puheista - tulevaisuudessa on toivo.
Sait Jumalalta kutsumuksen ja pysyt siinä.
Olet järkähtämätön kutsumuksessasi.
Suomennos: Pirkko Oittinen